rejauldu/bengali-wikipedia huggingface dataset:
ফল আউট বয় একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।ফল আউট বয়,দৈনিক প্রথম আলো। ঢাকা থেকে প্রকাশের তারিখ: ১৩-০৬-২০১৩ খ্রিস্টাব্দ।   ইতিহাস  ২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তারা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তার স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।   ফল আউট বয়  দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।   সাফল্য  ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।   সদস্যরা   প্যাট্রিক স্টাম্প—লিড ভোকালস (২০০১-বর্তমান), গিটারস (২০০৩-বর্তমান)  পিট ওয়েন্টজ—বেজ, ব্যাকিং ভোকালস (২০০১-বর্তমান)  জো ট্রোমান—গিটার, ব্যাকিং ভোকালস (২০০১-বর্তমান)  অ্যান্ডি হার্লি—ড্রামস, পারকাশন (২০০৩-বর্তমান)   অ্যালবাম   টেক দিস টু ইয়োর গ্রেভ (২০০৩)  ফ্রম আন্ডার দ্য কর্ক ট্রি (২০০৫)  ইনফিনিটি অন হাই (২০০৭)  ফোলি আ ডুক্স (২০০৮)  সেভ রক অ্যান্ড রোল (২০১৩)   তথ্যসূত্র    বহিঃসংযোগ    অফিসিয়াল ওয়েবসাইট  Patrick Stump official website  বিষয়শ্রেণী:ফল আউট বয় বিষয়শ্রেণী:শিকাগো, ইলিনয় থেকে মিউজিকাল গ্রুপ বিষয়শ্রেণী:আমেরিকান পপ পাঙ্ক মিউজিকাল গ্রুপ বিষয়শ্রেণী:আমেরিকান পপ রক মিউজিক গ্রুপ বিষয়শ্রেণী:১৯৯৯-তে প্রতিষ্ঠিত মিউজিকাল গ্রুপ বিষয়শ্রেণী:২০০১-তে ইলিনয়ে প্রতিষ্ঠান বিষয়শ্রেণী:মিউজিকাল কোরটেটস বিষয়শ্রেণী:২০১৩-এ পুনঃপ্রতিষ্ঠিত সঙ্গীত দল বিষয়শ্রেণী:সাঙ্গীতিক কুয়োটেট
দীপা কৌল (জন্ম ১২ এপ্রিল ১৯৪৪, লন্ডন  ) একজন ভারতীয় রাজনীতিবিদ এবং সমাজকর্মী যিনি উত্তর প্রদেশ সরকারের একজন বিধায়ক এবং মন্ত্রিপরিষদের মন্ত্রী হিসাবে কাজ করেছেন।  তিনি রাজনীতিবিদ শীলা কৌল এবং বিজ্ঞানী কৈলাস নাথ কৌলের কন্যা এবং জওহরলাল নেহরুর ভাইঝি।    তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশ বিধানসভার সদস্য বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
দেনিস ভাসিইয়েভস (, ; জন্ম: ৯ আগস্ট ১৯৯৯) হলেন একজন লাতভীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে লাতভিয়ার প্রতিনিধি হিসেবে প্রতিদ্বন্দ্বিতা করে থাকেন।  ভাসিইয়েভস লাতভিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০১৬ শীতকালীন যুব অলিম্পিকে রৌপ্য পদক জয়লাভ করেছেন।  প্রারম্ভিক জীবন দেনিস ভাসিইয়েভস ১৯৯৯ সালের ৯ই আগস্ট তারিখে লাতভিয়ার দাউগাভপিলসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভাসিইয়েভস লাতভিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। ভাসিইয়েভস সর্বমোট ২৫২.৭১ পয়েন্ট অর্জন করে সার্বিকভাবে ত্রয়োদশ স্থান অধিকার করেছিলেন। শর্ট প্রোগ্রামে ৮৫.৩০ পয়েন্ট স্কোর করে তিনি ষোড়শ স্থান অধিকার করেছিলেন এবং ফ্রি স্কেটিংয়ে ১৬৭.৪১ পয়েন্ট নিয়ে চার ধাপ এগিয়ে দ্বাদশ স্থানে উঠে এসেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:লাতভীয় পুরুষ সিঙ্গেল স্কেটার বিষয়শ্রেণী:লাতভিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:রুশ বংশোদ্ভূত লাতভীয়
রেটিন্যাল () বা রেটিন্যালডিহাইড (Retinaldehyde) একটি পলিইন বর্ণোৎপাদক মূলক (ক্রোমোফোর)। রেটিন্যাল চোখের অক্ষিপটের অপসিন নামক প্রোটিনের সাথে আবদ্ধ থাকে। এটি দৃষ্টিগত আলোক-রূপান্তর প্রক্রিয়ার রাসায়নিক ভিত্তি। দৃষ্টিগত আলোক-রূপান্তর হল দৃষ্টিগত প্রত্যক্ষণের আলোক-শনাক্তকরণ ধাপ।  কিছু অণুজীব রেটিন্যাল ব্যবহার করে আলোকশক্তিকে বিপাকীয় শক্তিতে রূপান্তরিত করে।  খাদ্যপ্রাণ-এ বা ভিটামিন এ-র অনেকগুলি রূপ আছে যেগুলির সবগুলিই রেটিন্যালে রূপান্তরিত হয়। ভিটামিন এ ছাড়া রেটিন্যাল প্রস্তুত করা সম্ভব নয়। এমনকি রেটিন্যাল যখন কোনও প্রাণী ভক্ষণ করে, তখন সেটিকে ভিটামিন এ-র একটি রূপ হিসেবে গণ্য করা হয়। রেটিন্যালে রূপান্তরিত করা সম্ভব, এরকম অণুর সংখ্যা প্রজাতিভেদে ভিন্ন হয়ে থাকে। রেটিন্যালকে আদিতে রেটিনিন নামে ডাকা হত। এটি যে ভিটামিন এ-র অ্যালডিহাইড, এ ব্যাপারটি আবিষ্কৃত হবার পর এর নাম বদলে রেটিন্যাল রাখা হয়।  মেরুদণ্ডী প্রাণীরা সরাসরি মাংস থেকে রেটিন্যাল হজম করে, অথবা তারা ক্যারোটিনয়েডসমূহ থেকে রেটিন্যাল উৎপাদন করে - হয় আলফা-ক্যারোটিন বা বিটা-ক্যারোটিন থেকে, যেগুলির উভয়েই ক্যারোটিন। এছাড়া তারা বিটা-ক্রিপ্টোজ্যানথিন থেকেও এটি উৎপাদন করতে পারে, যা কিনা এক ধরনের জ্যান্থোফিল। এই ক্যারোটিনয়েডগুলিকে অবশ্যই উদ্ভিদ বা অন্য কোনও সালোকসংশ্লেষী জীব থেকে সংগ্রহ করতে হয়। প্রাণীরা অন্য কোনও ধরনের ক্যারোটিনয়েডকে রেটিন্যালে পরিবর্তিত করতে পারে না। কিছু কিছু মাংসাশী প্রাণী একেবারেই ক্যারোটিনয়েড রূপান্তরে অক্ষম। ভিটামিন এ-র অন্যান্য প্রধান রূপগুলি যথা রেটিনল ও আংশিকভাবে সক্রিয় একটি রূপ যথা রেটিনয়িক অ্যাসিড উভয়কেই রেটিন্যাল থেকে উৎপাদন করা সম্ভব।  অমেরুদণ্ডী প্রাণী যেমন কীটপতঙ্গ ও স্কুইড রেটিন্যালের হাইড্রক্সিলকৃত রূপগুলি তাদের দৃষ্টি ব্যবস্থায় ব্যবহার করে; এক্ষেত্রে এগুলিকে অন্যান্য জ্যান্থোফিলসমূহ রূপান্তর করে উৎপন্ন হয়।  আরও দেখুন বেগুনী পৃথিবী অনুকল্প  সংবেদী স্নায়ুতন্ত্র  দৃষ্টিগত প্রত্যক্ষণ  দৃষ্টিগত আলোক-রূপান্তর   তথ্যসূত্র  বহিঃসংযোগ First Steps of Vision - National Health Museum Vision and Light-Induced Molecular Changes Retinal Anatomy and Visual Capacities Retinal, Imperial College v-chemlib     বিষয়শ্রেণী:অ্যালডিহাইড বিষয়শ্রেণী:অ্যাপোক্যারটিনয়েড বিষয়শ্রেণী:সাইক্লোহেক্সিন বিষয়শ্রেণী:সালোকসংশ্লেষী রঞ্জক বিষয়শ্রেণী:সংকেত রূপান্তর  বিষয়শ্রেণী:দৃষ্টি বিষয়শ্রেণী:ভিটামিন এ
অর্চনা রবিচন্দ্রন (জন্ম: ১১ নভেম্বর ১৯৯৭) একজন ভারতীয় অভিনেত্রী এবং টেলিভিশন ব্যক্তিত্ব যিনি মূলত তামিল টেলিভিশনে কাজ করেন। তিনি রাজা রানী ২ -তে অর্চনা চরিত্রে অভিনয়ের জন্য পরিচিত। তিনি রিয়েলিটি শো বিগ বস ৭ -এ অংশগ্রহণ করেছিলেন এবং ২০২৪ সালে বিজয়ী হয়েছিলেন।   কর্মজীবন  অর্চনা সান টিভিতে একজন ভিডিও জকি হিসেবে কর্মজীবন শুরু করেছিলেন। প্রাথমিক পর্যায়ে তিনি সান টিভির কিছু টেলিভিশন অনুষ্ঠানে উপস্থিত হয়েছিলেন। তিনি আলিয়া মনসার সাথে রাজা রানী ২ ধারাবাহিকে তাঁর টেলিভিশন অভিনয়ের অভিষেক করেন। এই ধারাবাহিকে তিনি অর্চনার চরিত্রে অভিনয় করেছেন। তিনি স্টার বিজয়ে প্রচারিত মুরাত্তু সিঙ্গেলস অনুষ্ঠানেও উপস্থিত ছিলেন। অর্চনা ডেমোন্টে কলোনি ২ ছবিতে একজন চলচ্চিত্র অভিনেত্রী হিসেবে আত্মপ্রকাশ করেন এবং বর্তমানে অভিনেতা অরুলনিথির সাথে চিত্রগ্রহণ এবং পোস্ট প্রোডাকশনের কাজ করছেন।  অর্চনা ভারতীয় রিয়েলিটি শো বিগ বস সিজন ৭ জিতেছিলেন, যেটি ২০২৩ সালের অক্টোবরে শুরু হয়েছিল। তিনি ভারতের বিগ বস ফ্র্যাঞ্চাইজির একটি প্রধান সিরিজে শো জিতে নেওয়া প্রথম ওয়াইল্ডকার্ড প্রতিযোগী।  ২০২৪ সালে, তিনি সঙ্গীত পরিচালক অরুণ রাজের সাথে যোগ দেন এবং "টক্সিক কাধাল" শিরোনামের গানটি গেয়েছিলেন যা পরে ভারত জুড়ে চাঞ্চল্যকরভাবে জনপ্রিয় হয়ে ওঠে এবং সমালোচকদের কাছ থেকে ইতিবাচক পর্যালোচনা পায়।   চলচ্চিত্র তালিকা    টেলিভিশন  বছর শিরোনাম চ্যানেল ভূমিকা মন্তব্য তথ্যসূত্র ২০২০২০২২ রাজা রানী মরশুম ২ স্টার বিজয় অর্চনা বিজয় টেলিভিশন পুরস্কার - সেরা অভিনেত্রী অর্চনা কুমারের স্থলাভিষিক্ত ২০২১–২০২২ ভারতী কান্নাম্মা বিশেষ উপস্থিতি ২০২১ থাইনমোঝি বিএ দেবী মোরাত্তু সিঙ্গেল মরশুম ২ প্রতিযোগী এপিসোডিক উপস্থিতি কমেডি রাজা কালক্কাল রানী নির্মূল ২০২২ ইন্দিরা জি তামিল মাঙ্গাই বিশেষ উপস্থিতি ২০২৩২০২৪ বিগ বস ৭ স্টার বিজয় প্রতিযোগী বিজয়ী  ২০২৪ বিগ বস কোণদাট্টম স্টার বিজয় অতিথি  বিগ বস ৮ অরুণ প্রসাদকে সমর্থন করার জন্য    চলচ্চিত্র  বছর শিরোনাম ভূমিকা তথ্যসূত্র ২০২৪ ডেমোন্টে কলোনি ২ ঐশ্বর্য     ঐশ্বর্য   ওয়েব সিরিজ  বছর শিরোনাম ভূমিকা তথ্যসূত্র ২০২০ কানাভে কানাভে  ২০২১ এনাকু কল্যাণা ভায়াসু বনধুদুচু ২০২৩ আভাল এনাভাল মাটি    সঙ্গীত ভিডিও  বছর শিরোনাম গায়ক(রা) তথ্যসূত্র ২০২৩ ইমাইগালো অ্যানিভি  ২০২৩ ধম্ম ঠুন্ডু কাধাল ধরণ কুমার ২০২৪ টক্সিক কাধাল অরুণ রাজ ও অর্চনা রবিচন্দ্রন   স্বল্পদৈর্ঘ্য চলচ্চিত্র  বছর শিরোনাম ভূমিকা তথ্যসূত্র ২০২২ ট্রুথ অর ডেয়ার ২০২২ লাভ ইন্সিওরেন্স ২০২২ এমআর সিঙ্গেল   আরও দেখুন    ভারতীয় টেলিভিশন অভিনেত্রীদের তালিকা   তথ্যসূত্র    বহিঃসংযোগ        বিষয়শ্রেণী:বিগ বসের (তামিল টিভি ধারাবাহিক) প্রতিযোগী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:চেন্নাইয়ের অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:তামিল টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি
ডান|থাম্ব|290x290পিক্সেল| ২০০৬ সালে ‍সোব্রিনো ডি বোতিন রেস্তোঁরা। সোব্রিনো ডি বোতিন ১৭২৫ খ্রিস্টাব্দে প্রতিষ্ঠিত একটি স্প্যানিশ রেস্তোরা যা বিশ্বের সবচেয়ে পুরাতন রেস্তোরা, যা এখনো তার কার্যক্রম চালু রেখেছে।  শিল্পী ফ্রান্সিসকো ডি গোয়া রয়্যাল একাডেমি অফ ফাইন আর্টসে  কাজের পূর্বে এই রেস্তোরায় ওয়েটারের কাজ করেছেন। উল্লেখ আর্নেস্ট হেমিংওয়ের উপন্যাসে এবং বেনিতো পেরেজ গাল্ডেসের ফোর্চুনেটা ওয়ািই জ্যাচিন্তা বইতে (১৮১৮ -১৮৮৭ সালে প্রকাশিত) এই রেস্তোরার উল্লেখ পাওয়া যায়।   ইতিহাস  ফ্রাঞ্চের জিয়ান বোতিন এবং তার স্ত্রী এই রেস্তোঁরাটি ১৭৫২ সালে চালু করে, যার প্রকৃত নাম ছিল কাসা বোতিন। পরবর্তীতে তাদের এক ভাতিজা এটির দায়িত্ব ভার গ্রহণ করে এবং এর নাম পরিবর্তন করে রাখে সোবরিনো ডি বোতিন যা আজও টিকে আছে। সোবরিনো একটি স্প্যানিশ শব্দ যার অর্থ ভাতিজা।  রেস্তোঁরাটির ভিত্তি ১৫৯০ সালের এবং রেস্তোঁরাটির তুলনায় খুব পুরাতন।  মুল রন্ধনপ্রক্রিয়া ব্যবহার করা ছাড়াও, রেস্তোঁরাটির চুলার আগুন  সর্বদা জ্বলিয়ে রাখা হয়, যা কখনই নিভানো হয় না।  আর্নেস্ট হেমিংওয়ের উপন্যাস দ্য সান অলসো রাইজস -এর শেষের পৃষ্ঠায়  রেস্তোঁরা ও তার কোচিনিলো আসাডো (দুগ্ধপান (ছোট বুঝাতে) করছে এমন শুকর) খাবারের বিশেষত্বটি উল্লেখ করা হয়েছে। এর আরও একটি বিশেষ খাবার হচ্ছে  সোপা ডি আজো ( মুরগির ঝোলের মধ্যে প্রস্তুত করা ডিম যা শেরি এবং রসুনের সাথে পরিবেশন করা হয়):যা মাদ্রিলেনও প্রকাশকদের সাথে নিয়ে যাবার খাবার জন্য খুবিই প্রিয়।   বহিঃসংযোগ   তথ্যসূত্র  বিষয়শ্রেণী:মাদ্রিদের রেস্তোরাঁ বিষয়শ্রেণী:১৭২৫-এ স্পেনে প্রতিষ্ঠিত
তিরুমন্তিরাম বা থিরুমন্তিরাম হল তামিল কাব্যিক রচনা, যা ৬ষ্ঠ শতাব্দীতে বা ১০ম শতাব্দীর পরে তিরুমুলার দ্বারা লেখা এবং এটি তিরুমুরাইয়ের বারোটি খণ্ডের দশম, শৈব সিদ্ধান্তের মূল গ্রন্থ এবং প্রথম পরিচিত তামিলশব্দটি ব্যবহার করার জন্য কাজ করুন। তিরুমন্তিরামের আক্ষরিক অর্থ হল "পবিত্র মন্ত্র"। তিরুমন্তিরাম হল তামিল ভাষায় শৈব আগামের প্রথম পরিচিত প্রকাশ। এটি আধ্যাত্মিকতা, নীতিশাস্ত্র ও শিবের প্রশংসার বিভিন্ন দিক সম্পর্কিত তিন হাজারেরও বেশি শ্লোক নিয়ে গঠিত। তবে এটি ধর্মীয় থেকে বেশি আধ্যাত্মিক ও ‌মহাবাক্যের তিরুমুলার ব্যাখ্যা থেকে কেউ বেদান্ত ও  সিদ্ধান্তের মধ্যে পার্থক্য দেখতে পায়।The Encyclopaedia Of Indian Literature (Volume Two) (Devraj To Jyoti), Volume 2, page 1625Saivism in Philosophical Perspective, page 31 ভেঙ্কটরামনের মতে, কাজটি তামিলদের সিদ্ধরের প্রায় প্রতিটি বৈশিষ্ট্যকে কভার করে। মাধবনের মতে, কাজটি সিদ্ধ ওষুধের মৌলিক বিষয় এবং এর নিরাময় ক্ষমতার উপর জোর দেয়।A Short Introduction: The Tamil Siddhas and the Siddha Medicine of Tamil Nadu, page 7 এটি জ্যোতির্বিদ্যা ও শারীরিক সংস্কৃতি সহ বিষয়গুলির একটি বিস্তৃত অ্যারের সাথে ডিল করে।A dictionary of Indian literature, Volume 1, page 393  তথ্যসূত্র   বহিঃসংযোগ  Tirumantiram in English , translated by Dr. B. Natarajan  Tirumantiram in Tamil Unicode format: Tirumantiram  Shavism Homepage  Thirumandhiram  Thirumandiram information by Marshall Govindan  The Tirumandiram in English and Tamil with verse by verse commentary, in 10 volumes, by T.N. Ganapathy et al  বিষয়শ্রেণী:তামিল সাহিত্য বিষয়শ্রেণী:তামিল হিন্দু সাহিত্য
মহেন্দ্র বরা (; ) অসমের একজন  কবি-সাহিত্যিক, প্রবন্ধকার, শিক্ষাবিদ ও সমালোচক। ১৯৮৭ সনে তিনি অসম সাহিত্য সভার পাঠশালা অধিবেশনে সভাপতিত্ব করেছিলেন১৯১৭ চনর পরা অসম সাহিত্য সভার সভাপতিসকলর তালিকা  অসম সাহিত্য সভার ৱেবছাইট, আহরণ: ১৮ নৱেম্বর, ২০১২।।।  জন্ম ১৯২৯ সনের ২২ আগস্ট তারিখে ডিব্রুগড় জেলার টিংখাং নামক স্থানে মহেন্দ্র বরার জন্ম হয়। তার পিতার নাম ইন্দ্রেশ্বর বরা ও মাতার নাম লীলাবতী বরা।  শিক্ষা মহেন্দ্র বরা সৈখোয়া, মাকুম ও লাহরওয়ালা থেকে প্রাথমিক শিক্ষা  গ্রহণ করেন। তিনি ডিব্রুগডের জর্জ ইন্সটিউটর থেকে হাইস্কুলের শিক্ষা গ্রহণ করেন। ১৯৪৭ সনে  শিবসাগর হাইস্কুল থেকে মেট্রিকুলেশন পরীক্ষায় উত্তীর্ণ হন। ১৯৪৯ সনে কটন কলেজ থেকে তৃতীয় স্থানে আই.এ পরীক্ষায় উত্তীর্ণ হন। ১৯৫১ সনে সেখান থেকে স্নাতক ডিগ্রী লাভ করেন। ১৯৫৩ সনে তিনি কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ডিগ্রী লাভ করেন। ১৯৭১ সনে গুয়াহাটি বিশ্ববিদ্যালয় থেকে ডক্টরেট ডিগ্রী লাভ করেন।  সম্মান ও পুরস্কার   বর্ষ  পুরস্কার  সংস্থান  ১৯৬৮  রাষ্ট্রীয় কবি সম্মান  আকাশবাণী  ১৯৪৯  দুখুরাম স্মারক পুরস্কার  গুয়াহাটি বিশ্ববিদ্যালয়  ১৯৮৩  কেরালার মহাকবির আসন স্মারক পুরস্কার   ১৯৮৩  মোহনরাম শর্মা স্মারক পুরস্কার   ১৯৮৩  রঘুনাথ চৌধারী স্মারক পুরস্কার       শংকরদেব পুরস্কার    ১৯৮৩ সনে বঙাইগাঁওয়ে অনুষ্ঠিত অসম সাহিত্য সভার কবি সন্মিলনীতে সভাপতিত্ব করেন। ১৯৮৭ সনে অসম সাহিত্য সভার পাঠশালা অধিবেশনে সভাপতিত্ব করেন।উপলা নদীর দরে, অসমীয়া কবি আরু কবিতা (নন্দ তালুকদার)  মৃত্যু ১৯৯৬ সনে মহেন্দ্র বরা মৃত্যুবরণ করেন। তথ্যসূত্র  বিষয়শ্রেণী:১৯২৯-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:অসম সাহিত্য সভার সভাপতি বিষয়শ্রেণী:অসমীয়া শিক্ষাবিদ বিষয়শ্রেণী:অসমীয়া ভাষার কবি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
কলাপাড়া বাংলাদেশের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি কলাপাড়া উপজেলার সদর। শহরটি পটুয়াখালী জেলার দ্বিতীয় বৃহত্তম ও কলাপাড়া উপজেলার বৃহত্তম এবং প্রধান শহরাঞ্চল। কলাপাড়া শহরটি আন্ধারমানিক নদীর তীরে অবস্থিত। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং পটুয়াখালী বিমানবন্দর। বিভাগীয় শহর বরিশাল থেকে ৯১.৬ কি.মি. এবং জেলা শহর পটুয়াখালী থেকে ৫০ কি.মি. দূরত্বে কলাপাড়া শহর অবস্থিত।   জনসংখ্যা  কলাপাড়া শহরের মোট জনসংখ্যা ২৬,১৭৭ জন যার মধ্যে ১৩,৩৪২ জন পুরুষ এবং ১২,৮৩৫ জন নারী। এ শহরের পুরুষ এবং নারী অনুপাত ১০৪:১০০। শহরে মোট খানা সংখ্যা বা পরিবার রয়েছে ৬৪৯২টি।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।   প্রশাসন  ২০১০ সালে কলাপাড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কলাপাড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৪টি মহল্লায় বিভক্ত । ২৩.২৪ বর্গ কি.মি. আয়তনের কলাপাড়া শহরের ৩.৭৫ বর্গ কি.মি এলাকা কলাপাড়া পৌরসভা দ্বারা পরিচালিত হয়।   শিক্ষা ব্যবস্থা  কলাপাড়া শহরের স্বাক্ষরতার হার হলো শতকরা ৬৫.৫ ভাগ।  তথ্যসূত্র   বিষয়শ্রেণী:বাংলাদেশের শহর বিষয়শ্রেণী:পটুয়াখালী জেলার জনবহুল স্থান বিষয়শ্রেণী:কলাপাড়া উপজেলা
thumb|300px|right|পক প্রণালির উপগ্রহ চিত্র; উত্তরে তামিলনাড়ু এবং দক্ষিণে শ্রীলঙ্কার উত্তরাংশ। এই চিত্রটি রাম কর্মভূমি আন্দোলনকারীরা পৌরাণিক রামসেতুর প্রমাণ হিসেবে দাখিল করছেন। thumb|300px|right|মানচিত্রে পক প্রণালি পক প্রণালি (তামিল ভাষায়: பாக்கு நீரிணை ; ইংরেজি ভাষায়: Palk Strait) ভারতীয় রাজ্য তামিলনাড়ু ও দ্বীপরাষ্ট্র শ্রীলঙ্কার মধ্যবর্তী একটি সামুদ্রিক প্রণালি। এটি উত্তরপূর্বে অবস্থিত বঙ্গোপসাগর ও দক্ষিণে অবস্থিত মান্নার উপসাগরকে একসঙ্গে যুক্ত করেছে। প্রণালিটি ৬৪-১৩৭ কিলোমিটার (৪০-৮৫ মাইল ) প্রশস্ত। বেশ কয়েকটি নদী এই প্রণালিতে পতিত হয়েছে; এদের মধ্যে তামিলনাড়ুর ভাইগাই নদী উল্লেখযোগ্য। ব্রিটিশ ভারতের মাদ্রাজ প্রেসিডেন্সির গভর্নর (১৭৫৫-১৭৬৩) রবার্ট পকের নামে এই প্রণালির নামকরণ করা হয়েছে।  অগভীর সমুদ্র ও ডুবোপাহাড়গুলি এই প্রণালিতে জাহাজ চলাচলের ক্ষেত্রে বিশেষ অসুবিধাজনক। যদিও শতাব্দীর পর শতাব্দী জেলেদের নৌকা ও ছোটো ছোটো উপকূলীয় বাণিজ্যতরী অনায়াসেই এই প্রণালি দিয়ে যাতায়াত করে এসেছে, বড় বড় জাহাজগুলি আসা-যাওয়া করেছে শ্রীলঙ্কা ঘুরেই। ১৮৬০ সালে ভারতের ব্রিটিশ সরকার প্রথম এই প্রণালি বরাবর একটি শিপিং ক্যানাল বা জাহাজপথ নির্মাণের প্রস্তাব রাখে। সেই থেকে বর্তমান কাল পর্যন্ত একাধিক কমিশন এই প্রস্তাবটি বিবেচনা করে দেখেছেন। ২০০৪ সালে তামিলনাড়ু সরকার সেতুসমুদ্রম জাহাজপথ প্রকল্প বা সেতুসমদ্রম শিপিং ক্যানাল প্রজেক্ট নামে যে পর্যবেক্ষণটি চালিয়েছেন তা মূলত এই প্রকল্পের পরিবেশগত প্রভাব ও প্রকৌশল সম্ভাবনার দিকটি খতিয়ে দেখেছে।  ইংলিশ চ্যানেলের মতো পক প্রণালিও লং-ডিস্টেন্‌স সুইমিং বা দূরপাল্লার সাঁতারে একটি চ্যালেঞ্জ হিসেবে গৃহীত হয়ে থাকে।  সেতু এই প্রণালির দক্ষিণ দিকে ছড়িয়ে আছে নিচু দ্বীপের একটি সারি এবং অসংখ্য ডুবোপাহাড় ও মগ্ন চড়া। এগুলিকে একত্রে বলা হয় অ্যাডামস ব্রিজ। ভারতীয় ভাষায় এর প্রকৃত নাম রামসেতু। এই দ্বীপের সারিটি তামিলনাড়ুর রামেশ্বরমের ধনুষ্কোডি ও শ্রীলঙ্কার মান্নারের তালাইমান্নারের মধ্যে প্রসারিত। রামেশ্বরম দ্বীপটি ভারতের মূল ভূখণ্ডের সঙ্গে পাম্বান সেতু দ্বারা যুক্ত।  সংস্কৃত ভাষায় রচিত সহস্রাব্দ-প্রাচীন ভারতীয় মহাকাব্য তথা অন্যতম গুরুত্বপূর্ণ হিন্দু শাস্ত্রগ্রন্থ রামায়ণের বর্ণনা অনুসারে, রাম বানরসেনার সহায়তায় লঙ্কার রাক্ষসরাজ রাবণের প্রাসাদে বন্দিনী সীতাকে উদ্ধার করার জন্য সমুদ্রের উপর একটি পাথরের সেতু নির্মাণ করেছিলেন। সেই কারণে বর্তমানে এই জাতীয় জাহাজপথ নির্মাণের বিরোধিতায় শুরু হয়েছে রাম কর্মভূমি আন্দোলন। আন্দোলনকারীরা নাসার একটি উপগ্রহ চিত্রের সাহায্যে প্রমাণ করতে চাইছেন, সেই রামসেতুর ভগ্নাংশ এখনও বিদ্যমান।  অ্যাডামস ব্রিজ বা অ্যাডামের সেতু কথাটি রামসেতুর অনেক পরে চালু হয়। এটি এমন একটি উপকথা থেকে উৎসারিত হয়েছে, যেখানে দক্ষিণ ভারত বা শ্রীলঙ্কা বর্ণিত হয়েছে বাইবেলকথিত পার্থিব প্যারাডাইস বা স্বর্গোদ্যান বলে। এই উপকথা অনুসারে অ্যাডাম যখন স্বর্গ থেকে বিতাড়িত হন, তখন অ্যাডামস ব্রিজ নির্মিত হয়।   তথ্যসূত্র    বহিঃসংযোগ   উইকিসিটিজ-এ পক প্রণালি  এমএসএন এনকার্টা থেকে  এনসাইক্লোপিডিয়া ডট কম থেকে  ব্রিটানিকা অনলাইন এনসাইক্লোপিডিয়া থেকে  নেশন মাস্টার থেকে  হাচিনসন এনসাইক্লোপিডিয়া থেকে      বিষয়শ্রেণী:ভারতের সামুদ্রিক প্রণালি বিষয়শ্রেণী:শ্রীলঙ্কার সামুদ্রিক প্রণালি বিষয়শ্রেণী:ভারত মহাসাগরের প্রণালি বিষয়শ্রেণী:পক প্রণালি বিষয়শ্রেণী:আন্তর্জাতিক প্রণালি
সিটি সুগার ইন্ডাস্ট্রিজ লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি তীর চিনি (Teer Sugar) নামে প্রচলিত।   অবস্থান  বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার রূপসী এলাকায় এই শিল্প কমপ্লেক্সটি অবস্থিত।   ইতিহাস  ২০১১ সালে এশীয়ার সর্ববৃহত্ এই চিনি-পরিশোধন কারখানাটি স্থাপিত হয়।   অবকাঠামো  এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।   উৎপাদন ক্ষমতা  এই মিলটি আমদানীকৃত র' সুগার থেকে দৈনিক ৫,০০০ মে. টন এবং বার্ষিক ১৫ লক্ষ মেট্রিক টন পরিশোধিত চিনি উৎপাদনে সক্ষম; যা কেবল এদেশেই নয়, পুরো এশীয়ায়ও সর্ব্বোচ্চ।   উৎপাদিত পণ্য  সিটি সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ৩৫ শতাংশ এককভাবে পূর্ণ করে।   আরও দেখুন   বাংলাদেশের চিনি কলের তালিকা   তথ্যসূত্র    বহিঃসংযোগ   সিটি সুগার ইন্ডাস্ট্রিজ লিমিটেড-এর ওয়েব সাইট।   বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:নারায়ণগঞ্জ জেলা
শ্রীগৌরী ( গৌরী ) সাওয়ান্ত ভারতের মুম্বাইয়ের একজন রূপান্তরিত লিঙ্গ বা ট্রান্সজেন্ডার কর্মী। তিনি সখী চর চৌঘি সংগঠনের পরিচালিকা, যারা রূপান্তরিত লিঙ্গ কর্মী এবং এইচআইভি/এইডস আক্রান্ত ব্যক্তিদের সাহায্য করে। তিনি ভিক্সের একটি বিজ্ঞাপনে অভিনয় করেছিলেন। তাঁকে মহারাষ্ট্রে নির্বাচন কমিশনের শুভেচ্ছাদূত করা হয়েছিল।   জীবনের প্রথমার্ধ  সাওয়ান্তের জন্ম ও বেড়ে ওঠা পুনেতেই। তাঁর মা সাত বছর বয়সে মারা যান এবং তিনি তাঁর ঠাকুমার কাছে বড়ো হয়ে ওঠেন। তাঁর বাবা একজন পুলিশ অফিসার। বাবার মনোভঙ্গের কারণ হতে চাননি বলে ১৪ বা ১৫ বছর বয়সে তিনি বাড়ি ছেড়ে চলে যান।   সক্রিয়তা  সাওয়ান্ত ২০০০ সালে সখী চর চৌঘি সংগঠনের প্রতিষ্ঠা করেন। এই বেসরকারী সংস্থা বা এনজিওটি নিরাপদ যৌনতা প্রচার করে এবং রূপান্তরিত লিঙ্গ বা ট্রান্সজেন্ডারদের পরামর্শ প্রদান করে। ২০১৪ সালে, তিনি প্রথম রূপান্তরিত লিঙ্গ ব্যক্তি হিসেবে ভারতের সুপ্রিম কোর্টে ট্রান্সজেন্ডারদের দত্তক গ্রহণের অধিকারের জন্য আবেদন করেছিলেন। তিনি জাতীয় আইনগত পরিষেবা কর্তৃপক্ষ (এনএএলএসএ) মামলার ( জাতীয় আইনগত পরিষেবা কর্তৃপক্ষ বনাম ভারত ইউনিয়ন ) একজন আবেদনকারী ছিলেন, যেখানে সুপ্রিম কোর্ট রূপান্তরিত লিঙ্গ ব্যক্তিদের বা ট্রান্সজেন্ডারদের তৃতীয় লিঙ্গ হিসেবে স্বীকৃতি দিয়েছিল। গায়ত্রী নামে একটি মেয়ের মা এইডসে মারা যাওয়ার পর, ২০০৮ সালে সাওয়ান্ত গায়ত্রীকে দত্তক নেন।   ব্যক্তিগত জীবন এবং পরিবার  সাওয়ান্তের একটি দত্তক কন্যা আছে, কন্যাটির ৪ বছর বয়সে তিনি তাকে দত্তক নিয়েছিলেন। সাওয়ান্ত এক সাক্ষাৎকারে বলেছিলেন যে মেয়েটির আসল মা, একজন যৌনকর্মী ছিলেন এবং এইডসে মারা গিয়েছিলেন। মেয়েটির যৌন-পাচার শিল্পে বিক্রি হয়ে যাবার সম্ভাবনা অনুভব করে তিনি তাকে দত্তক নিয়েছিলেন।   জনপ্রিয় সংস্কৃতিতে  ২০১৭ সালে, সাওয়ান্তকে কোম্পানির "টাচ অফ কেয়ার" প্রচারণার অংশ হিসেবে ভিক্সের একটি বিজ্ঞাপনে স্থান দেওয়া হয়েছিল। এতে সাওয়ান্ত এবং তার দত্তক কন্যার গল্প দেখানো হয়েছিল।  জিওসিনেমায় "তালি" নামে একটি দুরদর্শন শ্রেণী বা সিরিজ তৈরী হয়েছে যেখানে সুস্মিতা সেন গৌরী সাওয়ান্তের ভূমিকায় অভিনয় করছেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রূপান্তরকামী অধিকার কর্মী
এম. এ. আজিজ বাংলাদেশের সুপ্রিম কোর্টের প্রাক্তন বিচারপতি এবং বাংলাদেশের সাবেক প্রধান নির্বাচন কমিশনার।    প্রাথমিক জীবন  এম. এ. আজিজ ৩০ সেপ্টেম্বর ১৯৩৯ সালে বরিশালের আগৈলঝাড়ায় জন্মগ্রহণ করেন। তিনি ১৯৫৬ সালে ম্যাট্রিক পাস করেন এবং ১৯৫৮ সালে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ১৯৬১ সালে ইতিহাসে স্নাতক এবং ১৯৬২ সালে স্নাতকোত্তর শেষ করেন। ১৯৬৯ সালে যুক্তরাজ্যের লন্ডনের দি হোনোৱাৰিলে সোসাইটি অফ টি ইনার টেম্পলে আইনজীবী হিসাবে ডাকা হয়েছিল। তিনি হাইকোর্টে অনুশীলন শুরু করেছিলেন।    কর্মজীবন  এম. এ. আজিজ ১৯৮৬ সালে বাংলাদেশ হাইকোর্টের বিচারপতি হিসেবে নিয়োগ পান।  জানুয়ারী ২০০৪ সালে তাকে বাংলাদেশ সুপ্রিম কোর্টের আপিল বিভাগে পদোন্নতি দেওয়া হয়।  ২২ মে ২০০২ সালে তিনি বাংলাদেশ নির্বাচন কমিশনে প্রধান নির্বাচন কমিশনার নিযুক্ত হন।  বিরোধী দলগুলি বিশ্বাস করেনি যে তিনি নিরপেক্ষ থাকবেন। এজন্য তার পদত্যাগের দাবিতে ব্যাপক বিক্ষোভ হয়।   বাংলাদেশে রাজনৈতিক অস্থিরতা এবং বাংলাদেশ আওয়ামী লীগ তার অবস্থান গ্রহণ না করায় আজিজ প্রধান নির্বাচন কমিশনার পদ থেকে পদত্যাগ করেছেন।  তার আমলে ভোটার তালিকা তৈরির বিষয়টি বিতর্কিত হয়েছিল, কারণ এতে পক্ষপাতদুষ্ট ও দুর্নীতির অভিযোগ উঠেছে। ২০০৮ সালে তিনি বাংলাদেশ জাতীয়তাবাদী দলের চেয়ারপারসন খালেদা জিয়ার সাথে সাক্ষাত করেন, সংবাদ মাধ্যমের দাবি করে যে তিনি বাংলাদেশ জাতীয়তাবাদী দলের মনোনয়ন পেতেই দেখা করেছেন। তার পরবর্তী প্রধান নির্বাচন কমিশনার এ. টি. ম. শামসুল হুদা।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আগৈলঝাড়া উপজেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৩৯-এ জন্ম বিষয়শ্রেণী:২০শ শতাব্দীর বাংলাদেশী বিচারক বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বরিশাল জেলার আইনজীবী
মুহাম্মদ আজম খান () ছিলেন আফগানিস্তানের আমির। ১৮৬৭ খ্রিষ্টাব্দের ৭ অক্টোবর থেকে ১৮৬৮ খ্রিষ্টাব্দের ২১ ফেব্রুয়ারি পর্যন্ত তিনি আমির ছিলেন। তিনি দোস্ত মুহাম্মদ খানের দ্বিতীয় পুত্র। তার ভাই ও পূর্ববর্তী শাসক মুহাম্মদ আফজাল খান মৃত্যুবরণ করার পর তিনি ক্ষমতা লাভ করেন। আজম খানের মৃত্যুর পর শের আলি খান পুনরায় আফগানিস্তানের আমির হন। আজম খান জাতিগতভাবে বারাকজাই গোত্রীয় পশতুন ছিলেন।  আরও দেখুন  আফগানিস্তানের বাদশাহদের তালিকা  তথ্যসূত্র  বিষয়শ্রেণী:আফগানিস্তানের আমির বিষয়শ্রেণী:আফগান ব্যক্তি বিষয়শ্রেণী:পশতু ব্যক্তি  বিষয়শ্রেণী:১৮৭০-এ মৃত্যু
সোনালি চক্রবর্তী বন্দ্যোপাধ্যায় ভারতীয় বাঙালি শিক্ষাবিদ, যিনি কলকাতা বিশ্ববিদ্যালয়ের উপাচার্য ছিলেন।   সংক্ষিপ্ত জীবনী  সোনালি চক্রবর্তী বন্দ্যোপাধ্যায় প্রেসিডেন্সি কলেজ, কলকাতা থেকে স্নাতক ডিগ্রি অর্জন করার পর তিনি কলকাতা বিশ্ববিদ্যালয় থেকে এম.এ এবং ডক্টরেট ডিগ্রি লাভ করেন।   মাননীয়া সোনালি চক্রবর্তী বন্দ্যোপাধ্যায় রাষ্ট্রবিজ্ঞান বিষয়ের একজন অধ্যাপিকা। ২০১৭ সালে কলকাতা বিশ্ববিদ্যালয়ের তৎকালীন অস্থায়ী উপাচার্য সুরঞ্জন দাস যাদবপুর বিশ্ববিদ্যালয়ের উপাচার্য হিসাবে যোগ দিলে সেই শুন্যপদে সোনালি চক্রবর্তী বন্দ্যোপাধ্যায়কে স্থায়ী উপাচার্য হিসাবে নিয়োগ করা হয়।   সোনালি চক্রবর্তী বন্দ্যোপাধ্যায় বাংলা সাহিত্যের বিখ্যাত কবি নীরেন্দ্রনাথ চক্রবর্তীর কন্যা এবং পশ্চিমবঙ্গের প্রাক্তন মুখ্যসচিব আলাপন বন্দ্যোপাধ্যায় তার স্বামী।    তথ্যসূত্র   বিষয়শ্রেণী:বাঙালি শিক্ষাবিদ বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের শিক্ষায়তনিক বিষয়শ্রেণী:পশ্চিমবঙ্গের পণ্ডিত